
УВАЖАЕМИ ГОСПОДИН АНЕСТИЕВ,
Във връзка с Ваше питане постъпило в Община Поморие чрез Председателя на Общински съвет-Поморие с вх. рег. № 06-36-156/09.09.2024 г. (Ваш рег. № ОС-935/04.09.2024г.), относно неблагоприятното въздействие от наводнения в гр. Поморие на ул. „Солна“ на обособена площ за паркинг пред закусвалня „Вълчи глад“, Ви представяме следната информация:
На първо място искам да Ви уверя, че не при всеки незначителен дъжд паркинга се наводнява, а само при силен обилен и продължителен такъв.
 	През далечната 2007 година при извършване на благоустрояването на този паркинг, този проблем е възникнал, тъй като обособения паркинг остава едно от най - ниските места в гр. Поморие.  
Относно срещата която цитирате не отричам, че се състоя и обсъдихме проблемите с живущите, след което започнахме да проучваме хоризонталната и вертикална тръбна мрежа. Заснехме всички коти на ревизионните шахти (кота дъно и кота терен). Поискахме съдействието на ВиК ЕАД гр. Бургас за изпращане на мобилна лаборатория за установяване посока на изтичане и проводимост на тръбната мрежа, при което се установи че по време на строителните дейности извършени по време на благоустрояването на паркинга има прекъсната тръбна мрежа, нарушена проводимост (от пропаднали тръби), прекъснати тръби. Също така има проблеми с неправилно заустени води, което довежда до смесване на дъждовни и битово-фекални води. След всичките събрани данни организирахме среща между Община Поморие и ВиК ЕАД гр. Бургас,  като представихме проектно предложение за решение на проблема в района, а именно да се разделят битово-фекалните и дъждовните води, и дъждовните води се заустят директно в събирателната шахта пред канално - помпена станция №1 .
	Нашето проектно предложение не получи одобрение, тъй като ВиК ЕАД гр. Бургас изказа становище, че  помпите монтирани в канално - помпена станция №1 не са с достатъчна височина на водния стълб спрямо диаметъра и дължината на  тласкателния колектор и няма да успеят да изтласкат цялото водно количество при обилен дъжд , ако се заустят директно. Общинска администрация и до днес работи за решаване на проблема. Посъветвахме се с проектант, за да се направят изчисления, дали е възможно да се сменят помпите и да се направи автоматика, която да сработва бързо, тъй като към момента няма такава. Към настоящия момент сме готови с проучванията и ще преминем към събиране на оферти за проектиране.
	Посочения от Вас проблем не може да бъде решен само и единствено със строително-ремонтни дейности, когато става дума за промяна на подземна и надземна инфраструктура, която изисква проучване, проектиране, съгласуване и не на последно място финансиране, което се гласува от Общински съвет Поморие. 






С уважение, 
ИВАН АЛЕКСИЕВ
Кмет на Община Поморие

Фабиен Башев
гл. спец. инв.контрол

